Maksettavia veroja ovat asunnon ostoon ja myyntiin liittyvä verotus, sekä vuokratulojen verotus. Asuntoa ostaessa sinun tulee maksaa 2% varainsiirtovero. Jos myöhemmin myyt asunnon hankintahintaa korkeammalla summalla, sinun tulee maksaa myyntivoitosta pääomatuloveroa. Vuokratulot lasketaan myös pääomatuloiksi ja niistä menee vuodessa 30 prosentin vero 30 000 euroon asti. Tämän ylittävistä vuokratuloista otetaan 34 prosentin vero. Muistathan, että vuokratulojen kanssa voit hyödyntää sijoitusasunnon verovähennyksiä.